**Aleksi Mikael Kristian Antti-Roiko** (s. 17. elokuuta 2001 Oulu) on suomalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan vasen laitahyökkääjä, joka osaa pelata keskellä.

Ura
---

Antti-Roiko on Oulun Kärppien kasvatti. Hän voitti kauden 2016–2017 päätteeksi C-nuorten SM-hopeaa. Kaudella 2017–2018 Antti-Roiko voitti B-nuorten SM-pronssia. Hän pelasi samalla kaudella myös yhden ottelun lainalla Haukiputaan Ahmojen A-nuorten Alueliigan joukkueessa. Kaudella 2019–2020 Antti-Roiko edusti Kärppien A-nuoria myös Junior Club World Cupissa, joka päättyi pronssiin. Kaudella 2020–2021 hän jakoi 15 osumallaan joukkueen sisäisen maalipörssin toisen sijan Samu Tuomaalan kanssa edellään Ville Koivunen. Antti-Roiko voitti kauden päätteeksi U20 SM-hopeaa.

Toukokuussa 2021 Antti-Roiko teki Kärppien kanssa vuoden mittaisen SM-liigasopimuksen. Kaudeksi 2021–2022 hänet nimettiin seuran U20-joukkueen kapteeniksi. Antti-Roiko oli tehoilla 13+22=35 joukkueen kolmanneksi paras pistemies. Pudotuspeleissä hän jakoi tehoilla 2+4=6 Kärppien sisäisen pistepörssin voiton Sisu Yliniemen ja Tuukka Tieksolan kanssa. Antti-Roiko teki liigadebyyttinsä 11. joulukuuta 2021 Tapparaa vastaan. Hänet merkittiin Kärppien nelosketjun vasempaan laitaan Arttu Hyryn ja Ville Heikkalan viereen. Antti-Roiko sai ottelussa jääaikaa 8.57 minuuttia. Samassa kuussa hän teki Kärppien kanssa kolmivuotisen jatkosopimuksen kevääseen 2025 saakka. Antti-Roiko pelasi kauden aikana SM-liigassa viisi runkosarjaottelua tehden yhden syöttöpisteen. Helmikuussa 2022 Kärpät lainasi hänet kahden ottelun ajaksi Mestis-joukkue Kokkolan Hermekseen.

Elokuussa 2022 Kärpät lainasi Antti-Roikon toistaiseksi voimassa olevalla sopimuksella Kokkolan Hermekseen, jossa hän pelasi lähes kokonaan kauden 2022–2023. Antti-Roiko pelasi siellä runkosarjassa 48 ottelua tehopistein 22+38=60, joilla hän sijoittui koko sarjan pistepörssissä toiseksi edellään vain KeuPa HT:n Mikko Perttu. Antti-Roiko jakoi myös Hermeksen sisäisen tehotilaston voiton Aapo Aholan kanssa lukemalla +22. Pudotuspeleissä hän pelasi kuusi ottelua tehden viisi syöttöpistettä, joilla Antti-Roiko voitti joukkueen sisäisen syöttöpörssin. Antti-Roiko palkittiin Mestiksen vuoden tulokkaana Petri Varis -palkinnolla ja hänet äänestettiin ensimmäiseen tähdistökentälliseen. Antti-Roiko palkittiin myös Veikkauksen Kultaisella Kypärällä. Hän pelasi kauden aikana SM-liigassa neljä runkosarjaottelua ilman tehopisteitä.

Muuta
-----

Antti-Roikon kaksoisveli Aki-Petteri pelaa tryoutilla Kokkolan Hermeksen Mestis-joukkueessa. Veljekset ovat aiemmin pelanneet kaikki juniorivuotensa joukkuetovereina heidän ensimmäiseen A-juniorivuoteensa saakka. Heidän pikkusiskonsa Anna-Kaisa Antti-Roiko on Suomen naisten maajoukkuehyökkääjä, joka pelaa Naisten Liigaa Kärpissä.

Aleksi Antti-Roiko valmistui ylioppilaaksi Kastellin lukiosta keväällä 2020.

Antti-Roiko on maininnut esikuvakseen Mika Pyörälän.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2019–2020 | Kärpät | A-SM | 46 | 9 | 7 | 16 | 16 | – | – | – | – | – |
| 2020–2021 | Kärpät | U20-SM | 39 | 15 | 11 | 26 | 12 | 5 | 2 | 0 | 2 | 6 |
| 2021–2022 | Kärpät | U20-SM | 36 | 13 | 22 | 35 | 4 | 6 | 2 | 4 | 6 | 2 |
|  | Kärpät | SM-liiga | 5 | 0 | 1 | 1 | 0 | – | – | – | – | – |
|  | Hermes | Mestis | 2 | 0 | 0 | 0 | 0 | – | – | – | – | – |
| 2022–2023 | Kärpät | SM-liiga | 4 | 0 | 0 | 0 | 2 | – | – | – | – | – |
|  | Hermes | Mestis | 48 | 22 | 38 | 60 | 8 | 6 | 0 | 5 | 5 | 0 | Ykköstähdistö |
| 2 kautta | yhteensä | SM-liiga | 9 | 0 | 1 | 1 | 2 | – | – | – | – | – |
| 2 kautta | yhteensä | Mestis | 50 | 22 | 38 | 60 | 8 | 6 | 0 | 5 | 5 | 0 |

Lähteet
-------

* Aleksi Antti-Roiko The Internet Hockey Databasessa (englanniksi)
* Aleksi Antti-Roiko Eurohockey-sivustolla (englanniksi)
* Aleksi Antti-Roiko *Elite Prospects*. Everysport Media Group AB.  (englanniksi)

### Viitteet

1. ↑  Aurinkoiset synttärionnittelut, Ale! *facebook.com*.  17.8.2023. Oulun Kärpät Oy. Viitattu 17.8.2023.
2. ↑  Kastellin lukioon valitut 2017 (pdf) *ouka.fi*. Oulun kaupunki. Viitattu 12.12.2021.
3. 1 2 3 4  Aleksi Antti-Roiko *Elite Prospects*. Everysport Media Group AB.  (englanniksi)
4. ↑  Tilastot - Aleksi Antti-Roiko - Kausi 2022-2023 *liiga.fi*. Jääkiekon SM-liiga Oy. Viitattu 12.12.2021.
5. 1 2  Kärpät - Tappara, 11.12.2021 *liiga.fi*.  11.12.2021. Jääkiekon SM-liiga Oy. Viitattu 12.12.2021.
6. ↑  Elite Prospects - Kärpät U20 *eliteprospects.com*. Everysport Media Group AB. Viitattu 12.12.2021. (englanniksi)
7. ↑  Juhamatti Aaltonen jatkaa Kärpissä – Kuudelle omalle kasvatille liigasopimus *karpat.fi*.  28.5.2021. Oulun Kärpät Oy. Viitattu 12.12.2021.
8. 1 2  U20-joukkue suuntaa maajoukkuetauolta ylemmän jatkosarjan kimppuun *karpat.fi*.  11.11.2021. Oulun Kärpät Oy. Viitattu 12.12.2021.
9. ↑  Elite Prospects - Kärpät U20 *eliteprospects.com*. Everysport Media Group AB. Viitattu 6.5.2022. (englanniksi)
10. ↑  Kärpät - Tappara, 11.12.2021 *liiga.fi*.  11.12.2021. Jääkiekon SM-liiga Oy. Viitattu 12.12.2021.
11. ↑  Kärppänuorille jatkosopimuksia *karpat.fi*.  28.5.2021. Oulun Kärpät Oy. Viitattu 27.12.2022.
12. ↑  VIIKKOTIEDOTE VIIKKO 8 *facebook.com*.  22.2.2022. Edustus Hermes ry. Viitattu 6.5.2022.
13. ↑  Niskala ja Antti-Roiko lainalle Hermekseen *karpat.fi*.  24.8.2022. Oulun Kärpät Oy. Viitattu 25.8.2022.
14. ↑  Elite Prospects - Mestis Stats 2022-2023 *eliteprospects.com*. Everysport Media Group AB. Viitattu 1.5.2023. (englanniksi)
15. ↑  Elite Prospects - Hermes *eliteprospects.com*. Everysport Media Group AB. Viitattu 1.5.2023. (englanniksi)
16. ↑  Mestiksen palkinnot kaudella 2022–23 *mestis.fi*. Suomen Jääkiekkoliitto ry – Finlands Ishockeyförbund rf. Viitattu 19.8.2023.
17. ↑  Aki-Petteri Antti-Roiko *Elite Prospects*. Everysport Media Group AB.  (englanniksi)
18. ↑  Anna-Kaisa Antti-Roiko *Elite Prospects*. Everysport Media Group AB.  (englanniksi)
19. ↑  Nieminen, Elina; Pietiläinen, Olli: Onnea kevään ylioppilaille! Katso Ylen ylioppilaskoneesta, kuka saa valkolakin *yle.fi*.  12.5.2020. Yleisradio Oy. Viitattu 12.12.2021.

Kärpät – SM-liiga
4 Kivistö |
9 Berglund |
11 Mingoia |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
22 Peltonen |
23 Kemppainen |
25 Paaso |
27 Jakobsson |
29 Alasiurua |
30 Kokko |
31 Vedenpää |
41 Koivunen |
42 Lohisalo |
48 Antonen |
51 Koskenkorva |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Marjamäki – Mäntymaa – Sihvonen – Hilli – Jaakola